Kalamata er en af Grækenlands smukke kystbyer. Her er der skøn natur og mange seværdigheder at udforske på din ferie. Besøg Kalogreon Klosteret, hvor græske nonner producerer håndsyede silkeprodukter. Tag en spadseretur gennem midtbyen langs ruiner, kirker og restauranter med græske specialiteter. Besøger du byen i juli, bør du ikke gå glip af den internationale dansefestival, der byder på 10 dage med dans og musik fra hele verden på scener ude og inde.